Annie Machon

Annie Machon (s. 1968) on entinen Britannian turvallisuuspalvelun MI5:n tiedustelu-upseeri, joka irtisanoutui 1997 sen palveluksesta yhtä aikaa silloisen kumppaninsa David Shaylerin kanssa auttaakseen tätä paljastamaan tiedustelupalveluissa esiintyvää rikollisuutta. Nykyisin Machon on kirjailija, ammattipuhuja, pr-konsultti ja tapahtumajärjestäjä sekä myös monien asioiden parissa toimiva aktivisti.Olavi Koistinen, Agentti, joka sai tarpeekseen, Helsingin Sanomat 30.3.2012 sivu B 2

Machon ja Shayler pakenivat ennen lehdessä julkaistuja paljastuksia Hollantiin, kiertelivät piileskellen vuoden ajan ympäri Manner-Eurooppaa ja asuivat sitten kaksi vuotta maanpaossa Pariisissa brittiviranomaisten etsiessä heitä. He palasivat vuonna 2000 Britanniaan vapaaehtoisesti. Heidän lisäkseen tutkinnan ja pidätysten kohteiksi joutui ystäviä, sukulaisia, kannattajia ja toimittajia. Shaylerin syytteet kuitenkin supistuivat niin, että hän kärsi lopulta vain puolen vuoden vankeustuomion, Machonin mukaan siksi, että suuria juttuja, kuten suunnitelmaa Gaddafin murhaamiseksi, ei haluttu puitavan julkisuudessa.

Machonin ensimmäinen, 2005 ilmestynyt kirja on Spies, Lies and Whistleblowers: MI5, MI6 and the Shayler Affair, jossa hän arvostelee Britannian turvallisuuspavelua ja tiedustelupalvelua MI5:ssa työskennellessään tekemiensä havaintojen pohjalta.

Machon on opiskellut Cambridgen yliopistossa ja valmistuttuaan hän työskenteli kustannusalalla.

MI5
Machon meni 1991 MI5:n palvelukseen kumouksen vastaisen toiminnan osastolle, jonka virallinen nimi on F2. Siellä hän tutustui Shayleriin. Sen jälkeen hän työskenteli kaksi vuotta T-osastolla, jossa hän tutki Irlannin terrorismia, kunnes hänet siirrettiin kansainvälisen terrorismin vastaiselle osastolle, G-osastolle, jossa hän työskenteli vuosina 1991–1996. Hän ja Shayler erosivat tiedustelun palveluksesta 1996 paljastaakseen rikoksia, joita vakoilijat olivat tehneet.Jessikka Aro, Varo vakoojaa Journalisti 17/2011 sivu 7 (Archive.org) Niitä olivat esimerkiksi:

 ministereistä pidetyt MI5:n kansiot 
 MI5:n tekemät laittomat puheluiden nauhoitukset
 valehtelu hallitukselle
 IRA:n pommitusten estämisen laiminlyönti
 vuonna 1994 tapahtunut Israelin Lontoon-suurlähetystön pommitus, jossa tuomittiin kaksi syytöntä 
 Muammar Gaddafiin kohdistunut laiton MI6:n tekemä murhayritys

Machonin mukaan jokaisessa brittiläisessä toimituksessa on yksi tai kaksi toimittajaa, jotka pyrkivät MI5:n nimissä vaikuttamaan lehden juttuihin.

MI5:n jälkeen
Kokemuksensa ansiosta Machon on tiedustelun asiantuntija,Speaker at IT-Defense conference - Hamburg - Jan 2008  kirjailija, toimittaja,The Guardian article: "MI5 must back use of phone-taps" - 3.8.2005Sunday Telegraphin artikkeli: "My so-called life as a spy – 29.8.2010 matkan- ja tapahtumienjärjestäjä, politiikan kampanjoija,On stage with Wikileaks - elokuu 2009Talk at Bits of Freedom - Amsterdam lokakuu 2010 mediakouluttaja PR-konsultti. Hän myös luennoi tilaisuuksissa, jotka liittyvät tiedusteluun ja kansalaisoikeuksiin.International speaker 

Machon erosi Shaylerista 2006 tämän väitetyn huumeidenkäytön ja messias-väitteiden vuoksi. ”Surullinen tapaus”, Machon sanoi vieraillessaan Suomessa maaliskuun lopussa 2012. Machon on mukana Jonathan Kerr-Smithin William Rodriguezista tekemässä puolitoistatuntisessa dokumentissa Last Man Out.NYfilmvideo.com 

Machon kuuluu 9/11-totuusliikkeseen ja on sitä mieltä, että syyskuun 11. päivän iskut teki Yhdysvaltojen hallitus saadakseen tekosyyn sodalle.

Machon on ollut Law Enforcement Against Prohibition järjestön hallituksen jäsen.Who We Are | LEAP Viitattu 22.10.2014.

Teokset
 Machon, A. (2005). Spies, Lies and Whistleblowers: MI5 and the David Shayler Affair. Book Guild Ltd. 

Lähteet

Aiheesta muualla

 ”The spy who loved me”; Stuart Jeffries; The Guardian, 15.11. 2002. 
 ”No place to hide”; Sabine Durrant; The Guardian, 3.4.2000. 
 ”International speaker”  
 ”David Shayler’s former partner reveals: How the bullying State crushed him”; Annie Machon; The Daily Mail, 11.8.2007. 
 MI5 whistleblower and his girl split up; Jason Lewis; The Daily Mail, 6.1.2007. 
 Anniemachon.com  

Luokka:Brittiläiset kansalaisaktivistit
Luokka:Paljastuksentekijät
Luokka:Vuonna 1968 syntyneet
Luokka:Elävät henkilöt